রাশিয়ার বিশ্বযুদ্ধে সামিল নয় ভারত। অথচ ফুটবল জ্বরে আক্রান্ত গোটা দেশ। গোয়া-কোচির সমুদ্রসৈকত থেকে শহর কলকাতার অলিগলি, পছন্দের দল নিয়ে খুল্লমখুল্লা গলা ফাটাতে কার্পণ্য করছেন না কেউই।
ভারত থেকেই স্বচক্ষে মেসি-রোনাল্ডো দর্শনের হাজারো ফুটবলপ্রেমী পাড়ি দিয়েছেন পুতিনের দেশে। টিকিট ক্রয়ের দিক থেকেও প্রথম দশ দেশের মধ্যে রয়েছে ভারত। যাঁরা দেশে রয়েছেন তাঁরাও বিশ্বকাপে সামিল।

এই বিষয়ে অন্যান্য খবর

বিশ্বকাপ কড়া নাড়ছে। মেসি-রোনাল্ডোকে চাপে ফেললেন রুশ সুন্দরী! 


এদিকে বেনজির এক ঘটনার সাক্ষী থাকল অসম। ব্যাঙ্ক থেকে এক ফুটবল প্রেমী ধার করলেন ১৫ লক্ষ টাকা। সেই টাকাতেই বড় এক প্রদর্শনী হল তৈরি করেছেন তিনি। বিশাল সেই হল ঘরেই জায়ান্ট স্ক্রিনে চলছে বিশ্বকাপ দর্শন। বিশ্বকাপের ‘আঁখো দেখা হাল’ তিনি দেখবেন ঘরে বসেই। একেবারে মাঠের মেজাজে।
এমনই অবিশ্বাস্য কীর্তি গড়ে শিরোনামে উঠে এসেছেন পুতুল বোরা। অসমের কার্বি আলং-এর দিপু টাউন এলাকার বাসিন্দা তিনি। মফঃস্বলে তাঁর এলাকার ফুটবলপ্রেমীরা যাতে স্বচ্ছন্দে বিশ্বকাপ উপভোগ করতে পারেন, তা নিয়েই নতুন কিছু করার পরিকল্পনা ছিল তাঁর। এমন ভাবনা থেকেই প্রদর্শনী হলে জায়ান্ট স্ক্রিনে ম্যাচ দেখানোর ভাবনা মাথায় আসে তাঁর।
তিনি একজন ব্যবসায়ী। সেই সূত্রেই স্থানীয় ব্যাঙ্ক থেকে ১৫ লক্ষ টাকা লোন নেন তিনি। সেই টাকায় ১৮০০ স্কোয়ার ফুটের একটি হল ঘর তৈরি করেন। সেই হল ঘরে কমপক্ষে ৫০০ জন খেলা দেখতে পারবেন স্বচ্ছন্দে। পুতুল নিজে একজন জার্মানি সমর্থক। তবে খেলা দেখার ক্ষেত্রে কোনও বাছবিছার নেই। সমস্ত দলের সমর্থকদেরই স্বাগত তাঁর নিজস্ব সিনেমা হলে।
প্রাক্তন ফুটবলার গিলবার্টসন সাংমা বৃহস্পতিবারেই এই হলঘর উদ্বোধন করেন। প্রথম ম্যাচে তিনি বাকি সমর্থকদের সঙ্গে একত্রে বসে সৌদি আরব বনাম রাশিয়া ম্যাচও দেখেন। স্থানীয় মিডিয়ায় লেখা হয়েছে, ১৯৯০ সাল থেকেই বিশ্বকাপে তিনি খেলা দেখাচ্ছেন স্থানীয় ফুটবলপ্রেমীদের। সম্পূর্ণ নিজের খরচে। ২০০ জনকে একসঙ্গে বসিয়ে খেলা দেখাতে সাহায্য করেছেন তিনি। তবে এবারে ৫০০ জন!

Germany fan from Assam takes loan, builds auditorium. Putul Borah, a 57-year-old from Diphu town in Assam, who has built an auditorium with a bank loan of 13 lakh to screen matches for football enthusiasts. The die-hard fan of Germany has named the auditorium, The German Stadium. pic.twitter.com/dpELaF38Xn
— Nandan Pratim Sharma Bordoloi 🇮🇳 (@NANDANPRATIM) June 15, 2018

নিজের প্রিয় দলের সঙ্গে সঙ্গতি রেখেই পুতুল সেই অডিটরিয়ামের নাম লেখেছেন ‘জার্মান স্টেডিয়াম’। সেই ঘরে লাগানো হয়েছে প্রতিটি অংশগ্রহণকারী দেশের পতাকাও।